ᱡᱚᱨᱡᱽ ᱴᱟᱶᱱᱥᱮᱸᱰ ᱵᱳᱜᱽ

ᱥᱟᱨ ᱡᱚᱨᱡᱽ ᱵᱳᱜᱽ KCIE CSI (᱑᱘᱘᱔-᱑᱙᱖᱙) ᱫᱚ ᱢᱤᱫ ᱵᱽᱨᱤᱴᱤᱥ ᱥᱤᱧᱚᱛᱤᱭᱟᱹ ᱥᱤᱵᱤᱞ ᱥᱮᱵᱚᱠ, ᱥᱴᱟᱴᱤᱥᱴᱤᱥᱤᱭᱟᱱ ᱟᱨ ᱮᱰᱢᱤᱱᱤᱥᱴᱨᱮᱴᱚᱨ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱑᱑ ᱚᱜᱚᱥᱴ ᱑᱙᱓᱘ ᱠᱷᱚᱱ ᱘ ᱰᱤᱥᱮᱢᱵᱚᱨ ᱑᱙᱓᱘ ᱫᱷᱟᱹᱨᱤᱡ ᱳᱰᱤᱥᱟ ᱮᱠᱴᱤᱝ ᱨᱟᱡᱽᱡᱚᱯᱟᱲ ᱞᱮᱠᱟᱛᱮ ᱠᱟᱹᱢᱤᱭ ᱛᱚᱨᱟᱣ ᱞᱮᱫ ᱛᱟᱦᱮᱸᱫ ᱾ 

ᱜᱤᱫᱽᱨᱟᱹ ᱡᱤᱭᱚᱱ

ᱡᱚᱨᱡᱽ ᱴᱟᱶᱱᱥᱮᱸᱰ ᱵᱳᱜᱽ ᱟᱜ ᱡᱟᱱᱟᱢ ᱫᱚ ᱑᱒ ᱱᱚᱵᱷᱮᱢᱵᱚᱨ ᱑᱘᱘᱔ ᱦᱤᱞᱚᱜ ᱯᱮᱣ ᱡᱚᱨᱡᱽ ᱵᱳᱜᱽ, ᱣᱮᱥᱴᱢᱳᱨᱞᱮᱸᱰ ᱨᱮ ᱣᱤᱥᱴᱚᱨ ᱨᱮᱱᱟᱜ ᱣᱤᱠᱚᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾  ᱩᱱᱤ ᱫᱚ ᱒᱑ ᱡᱟᱱᱩᱣᱟᱨᱤ ᱑᱘᱙᱗  ᱟᱨ ᱑᱘᱙᱗ ᱠᱷᱚᱱ ᱑᱙᱐᱓ ᱫᱷᱟᱹᱨᱤᱡ ᱟᱥᱲᱟ ᱨᱮᱭ ᱯᱟᱲᱦᱟᱣ ᱮᱱᱟ ᱾  ᱦᱤᱞᱚᱜ ᱣᱮᱥᱴᱢᱤᱱᱥᱴᱚᱨ ᱟᱥᱲᱟ ᱨᱮᱭ ᱵᱷᱩᱨᱛᱤ ᱞᱮᱱ ᱛᱟᱦᱮᱸᱫ ᱟᱨ ᱑᱘᱙᱗ ᱠᱷᱚᱱ ᱑᱙᱐᱓ ᱫᱷᱟᱹᱨᱤᱡ ᱟᱥᱲᱟ ᱨᱮᱭ ᱯᱟᱲᱦᱟᱣ ᱮᱱᱟ ᱾  ᱩᱱᱤ ᱫᱚ ᱥᱮᱨᱢᱟ ᱑᱙᱐᱑ ᱞᱟᱹᱜᱤᱫ ᱢᱭᱳᱨ ᱥᱠᱳᱞᱟᱨ ᱮ ᱛᱟᱦᱮᱸ ᱠᱟᱱᱟ ᱾  ᱩᱱᱤ ᱫᱚ ᱟᱡᱟᱜ ᱥᱚᱱᱮᱨ ᱟᱨ ᱢᱟᱥᱴᱚᱨ ᱰᱤᱜᱽᱨᱤ ᱫᱚ ᱠᱮᱸᱵᱽᱨᱤᱡᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱑᱙᱐᱗ ᱨᱮ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱥᱤᱵᱤᱞ ᱥᱮᱵᱟ ᱵᱤᱱᱤᱰ ᱮ ᱯᱟᱨᱚᱢ ᱠᱮᱫ-ᱟ ᱟᱨ ᱢᱟᱫᱽᱨᱟᱥ ᱯᱨᱮᱥᱤᱰᱮᱱᱥᱤ ᱨᱮᱠᱚ ᱮᱞᱳᱴ ᱠᱮᱫᱮᱭᱟ ᱾ 

ᱢᱟᱹᱱ

ᱡᱚᱨᱡᱽ ᱴᱟᱶᱩᱱᱥᱮᱸᱰ ᱵᱳᱜᱽ ᱫᱚ ᱑᱙᱒᱘ 
ᱨᱮ ᱥᱤᱧᱚᱛᱤᱭᱟᱹ ᱥᱟᱢᱨᱟᱡᱽ ᱨᱤᱱᱤᱡ ᱢᱩᱫ ᱜᱟᱛᱮ ᱟᱨ ᱑᱙᱓᱖ ᱨᱮ ᱥᱤᱧᱚᱛ ᱨᱮᱱᱟᱜ ᱥᱴᱟᱨ ᱨᱤᱱᱤᱡ ᱠᱳᱢᱯᱟᱱᱤᱭᱚᱱ ᱠᱚ ᱵᱮᱱᱟᱣ ᱞᱮᱫᱮ ᱛᱟᱦᱮᱸᱫ ᱾  ᱩᱱᱤ ᱫᱚ ᱑᱙᱔᱑ ᱨᱮ ᱱᱟᱭᱤᱴ ᱠᱳᱢᱟᱱᱰᱚᱨ ᱳᱯᱷ ᱫᱤ ᱤᱱᱰᱤᱭᱟᱢ ᱳᱢᱯᱟᱭᱮᱨ ᱠᱚ ᱵᱮᱱᱟᱣ ᱞᱮᱫᱮ ᱛᱟᱦᱮᱸᱫ ᱾ 

ᱵᱳᱜᱽ ᱟᱜ ᱵᱟᱥᱟ

ᱢᱟᱫᱽᱨᱟᱥ ᱵᱟᱡᱟᱨ ᱨᱮ ᱵᱳᱜᱽ ᱟᱜ ᱟᱹᱢᱟᱹᱞᱮᱛ ᱵᱟᱹᱠᱷᱩᱞ ᱴᱤ. ᱱᱚᱜᱚᱨ ᱨᱮ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱠᱩᱞᱦᱤ ᱨᱮ ᱱᱚᱶᱟ ᱛᱟᱦᱮᱸ ᱠᱟᱱᱟ, ᱩᱱᱤᱭᱟᱜ ᱧᱩᱛᱩᱢ ᱞᱮᱠᱟᱛᱮ ᱚᱱᱟ ᱦᱚᱨ ᱨᱮᱱᱟᱜ ᱧᱩᱛᱩᱢ ᱫᱚ ᱵᱳᱜᱽ ᱨᱳᱰ ᱢᱮᱱᱛᱮ ᱜᱮᱠᱚ ᱫᱚᱦᱚ ᱞᱮᱫ-ᱟ ᱾ ᱛᱟᱭᱚᱢ ᱛᱮ ᱚᱱᱟ ᱚᱲᱟᱜ ᱫᱚ ᱠᱩᱨᱢᱟ ᱵᱮᱸᱠᱚᱴ ᱨᱮᱰᱤ ᱱᱟᱭᱰᱩᱭ ᱠᱤᱨᱤᱧ ᱠᱮᱫ-ᱟ ᱾  ᱑᱙᱕᱙ ᱨᱮ, ᱱᱚᱶᱟ ᱫᱚ ᱛᱟᱢᱤᱞ ᱯᱷᱤᱞᱤᱢ ᱵᱟᱰᱚᱦᱤᱭᱟᱹ ᱥᱤᱵᱟᱡᱤ ᱜᱚᱬᱮᱥᱚᱱ ᱮ ᱠᱤᱨᱤᱧ ᱞᱮᱫ ᱛᱟᱦᱮᱸᱱ ᱾ ᱡᱟᱦᱟᱸᱭ ᱫᱚ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱟᱹᱨᱩ ᱠᱟᱛᱮ ᱚᱱᱱᱚᱭᱤ ᱤᱞᱚᱢ ᱮ ᱫᱚᱦᱚ ᱞᱮᱫ ᱛᱟᱦᱮᱸᱫ ᱾  ᱛᱮᱦᱮᱧ, ᱱᱚᱶᱟ ᱚᱲᱟᱜ ᱫᱚ ᱯᱷᱤᱞᱤᱢ ᱵᱟᱰᱚᱦᱤᱭᱟᱹ ᱨᱤᱱ ᱜᱷᱟᱨᱚᱸᱡᱤᱭᱟᱹ ᱠᱚᱠᱚ ᱛᱟᱦᱮᱸᱱ ᱠᱟᱱᱟ ᱾

ᱥᱟᱹᱠᱷᱭᱟᱹᱛ